Държавен вестник, бр. 84, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  84
доклади СЗО се консултира и се опитва да 
получи потвърждение от държавата – стра­
на по МЗП, на чиято територия се твърди, 
че е настъпило събитието, в съответствие с 
процедурата, посочена в член 10. За тази цел 
СЗО предоставя получената информация на 
държавите – страни по МЗП, и само когато 
това е надлежно обосновано СЗО може да 
запази поверителността на източника. Тази 
информация ще бъде използвана в съответ­
ствие с процедурата, посочена в член 11.
2. Държавите – страни по МЗП, инфор­
мират СЗО, доколкото това е практически 
възможно, в рамките на 24 часа от полу­
чаването на данни за риск за общественото 
здраве, установен извън тяхната територия, 
който може да доведе до международно раз­
пространение на болести, което се проявява 
чрез износ или внос на:
a) случаи при хора;
b) вектори на инфекция или контамина­
ция; или
c) контаминирани стоки.
Член 10. Верификация
1. В съответствие с член 9 СЗО изисква 
от държава – страна по МЗП, проверка на 
докладите от източници, различни от уве­
домления или консултации, относно събития, 
които могат да представляват извънредна 
ситуация за общественото здраве от между­
народно значение, за които се твърди, че са 
настъпили на територията на държавата. В 
такива случаи СЗО информира съответната 
държава – страна по МЗП, относно докладите, 
за които се иска потвърждение.
2. Съгласно предходния параграф и член 9 
всяка държава – страна по МЗП, при поиск­
ване от СЗО проверява и предоставя:
a) в рамките на 24 часа – първоначален 
отговор или потвърждение на искането 
от СЗО;
b) в рамките на 24 часа – налична инфор­
мация за състоянието на събитията в 
областта на общественото здраве, посо­
чени в искането на СЗО; и
c) информация на СЗО във връзка с оценка­
та, извършена съгласно член 6, включи­
телно и съответната информация, както 
е описана в посочения член.
3. При получаване на информация за съби­
тие, което може да представлява извънредна 
ситуация в областта на общественото здраве от 
международно значение, СЗО предлага да сът­
рудничи на съответната държава – страна по 
МЗП, за да оцени потенциала за международно 
разпространение на болестта, евентуалното 
въздействие върху международния трафик и 
адекватността на мерките за контрол. Такива 
дейности могат да включват сътрудничество 
и с други организации, установяващи стан­
дарти, както и предложение за мобилизиране 
на международна помощ с цел подпомагане 
на националните власти при провеждането и 
координирането на оценките на място. При 
поискване от страна на държавата – страна 
по МЗП, СЗО предоставя информация в под­
крепа на такова предложение.
4. Ако държавата – страна по МЗП, не 
приеме предложението за сътрудничество, 
и когато това е оправдано от степента на 
риска за общественото здраве, СЗО трябва 
да сподели с другите държави – страни по 
МЗП, информацията за събитието, с която 
разполага, като същевременно насърчава дър­
жавата – страна по МЗП, да приеме предло­
жението за сътрудничество от страна на СЗО, 
като взема предвид мнението на съответната 
държава – страна по МЗП.
Член 11. Предоставяне на информация от 
страна на СЗО
1. При спазване на разпоредбите на па­
раграф 2 от настоящия член СЗО изпраща 
до всички държави – страни по МЗП, а при 
необходимост, до съответните междуправител­
ствени организации, във възможно най-кратък 
срок и с най-ефикасните налични средства, 
поверително, такава информация от общест­
веното здравеопазване, която е получила 
съгласно членове 5 – 10 включително и която 
е необходима, за да се даде възможност на 
държавите – страни по МЗП, да отговорят на 
съществуващия риск за общественото здраве. 
СЗО следва да предоставя информация на други 
държави – страни по МЗП, която би могла да 
им помогне да предотвратят настъпването на 
подобни инциденти.
2. СЗО използва информацията, получена 
съгласно членове 6 и 8 и член 9, параграф 2, 
за целите на проверката, оценката и подпома­
гането съгласно настоящите Правила и освен 
ако не е договорено друго с държавите – страни 
по МЗП, посочени в тези разпоредби, не прави 
тази информация общодостъпна за други дър­
жави – страни по МЗП, до момента, в който:
a) събитието е определено като извънредна 
ситуация в областта на обществено­
то здраве от международно значение, 
включително пандемична извънредна 
ситуация, в съответствие с член 12; или
b) СЗО е потвърдила информацията, доказ­
ваща международното разпространение 
на инфекцията или контаминацията, в 
съответствие с установените епидеми­
ологични принципи; или
c) съществуват доказателства, че:
i.  е малко вероятно мерките за контрол 
срещу международното разпростра­
нение да се окажат успешни поради